Up-54/01
Datum: 2001-07-03T00:00:00.000+02:00
ecli: ECLI:SI:USRS:2001:Up.54.01
vrsta: posamični akt
zadeva: ustavna pritožba
objavljeno: Neobjavljeno | 03.07.2001
dokument: US20926
akt: Ustavna pritožba A. A. zoper odločbo Upravne enote Jesenice št. 026-2/96 z dne 23. 4. 1998
resitev: zavrženje
izrek: Ustavna pritožba A. A. zoper odločbo Upravne enote Jesenice št. 026-2/96 z dne 23. 4. 1998 se zavrže.
stavek: Ker ni izpolnjena procesna predpostavka izčrpanosti pravnih sredstev, je Ustavno sodišče ustavno pritožbo zavrglo.
odlocitev: sklep
geslo: Predhodno izčrpanje vseh pravnih sredstev kot procesni pogoj za vložitev ustavne pritožbe.

Upravni spor.
podlaga: Zakon o upravnem sporu (ZUS), 30., 69. čl.

Zakon o Ustavnem sodišču (ZUstS), 51., 2. al. 1. odst. 55. čl.
datum_vloge: 2001-02-06T23:00:00.000Z
datum_odlocitve: 2001-07-02T22:00:00.000Z

# Up-54/01

3. 7. 2001

# S K L E P

Ustavno sodišče je v postopku za preizkus ustavne pritožbe A. A. iz Ž. na seji senata dne 3. julija 2001

s k l e n i l o:

Ustavna pritožba A. A. zoper odločbo Upravne enote Jesenice št. 026-2/96 z dne 23. 4. 1998 se zavrže.

## O b r a z l o ž i t e v

Z izpodbijano odločbo je Upravna enota izvršila vpis spremembe zastopnika Planinskega društva Z. Po mnenju pritožnika je izpodbijana odločba nezakonita, ker je bil vpis spremembe izvršen brez predhodnega preverjanja s strani upravnega organa, ali je bil postopek določitve zastopnika društva opravljen skladno s Pravili Planinskega društva Z. Pritožnik navaja, da je izčrpal vsa pravna sredstva.

Po določbi prvega odstavka 51. člena Zakona o Ustavnem sodišču (Uradni list RS, št. 15/94 - v nadaljevanju ZUstS) se ustavna pritožba lahko vloži šele, ko so izčrpana vsa pravna sredstva.

Izjemoma lahko Ustavno sodišče odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS).

Iz priloženih listin izhaja, da je pritožnik izčrpal pravna sredstva v upravnem postopku in bil poučen, da lahko sproži upravni spor pri Upravnem sodišču Republike Slovenije (odločba Ministrstva za notranje zadeve št. 0302-18/01-026/501-99 z dne 28. 12. 2000). Pritožnik ne navaja, da bi sprožil upravni spor pri Upravnem sodišču Republike Slovenije.

Po uveljavitvi Zakona o upravnem sporu (Uradni list RS, št. 50/97 in nasl. - ZUS), ki v 30. in 69. členu daje tožniku v upravnem sporu učinkovito sredstvo za dosego odložitve izvršbe izpodbijane upravne odločbe, je odpadel temeljni razlog za obravnavo ustavne pritožbe pred izčrpanjem upravnega spora. Po stališču Ustavnega sodišča (sklep št. Up-261/98 z dne 13. 1. 2000, Uradni list RS, št. 6/2000) upravnega spora ni več mogoče šteti za izredno pravno sredstvo v smislu drugega odstavka 51. člena ZUstS. Zato ustavne pritožbe ni mogoče obravnavati niti na podlagi te določbe.

Ker pritožnik ni izčrpal pravnih sredstev, je bilo treba ustavno pritožbo zavreči.

Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi: predsednica Milojka Modrijan ter člana dr. Janez Čebulj in Lojze Janko.

P r e d s e d n i c a:

Milojka Modrijan